**Nastavna jedinica: Opisivanje**

**Razred: 7.**

**20.4.2020.**

*Dragi učeniče, naš današnji zadatak je da se podsjetimo što je opisivanje i koje su vrste opisa. Polagano pročitajte tekst, a onda uz pomoć tabele opišite vanjski prostor (dvorište, okućnicu, vaše selo)*

*Cilj sata je da znate napisati dobar opis te da razlikujete subjektivan i objektivan opis.*

*Za domaću zadaću pronađite u čitankama primjer vanjskog opisa i prepišite ga u bilježnicu.*

Opisivanje je slikanje riječima.

Vrste opisa:

1) SUBJEKTIVAN OPIS
– pristran, naglašeno osoban i osjećajan, ovisan o raspoloženju i odnosu opisivača prema predmetu opisivanja
– rabi višeznačne riječi i prenesena značenja i zato je pogodan za razgovorne i književne opise

2) OBJEKTIVAN OPIS
– nepristran, sasvim neosoban, precizan, neovisan o raspoloženju i odnosu opisivača prema predmetu opisivanja
– rabi jednoznačne riječi i precizne izraze i pogodan je za opise u poslovnim razgovorima i znanstvenim opisima

**Upute za dobar opis**

1. Moraš opisivati, ne pripovijedati!
2. Koristi **slikovite izraze**! Pažljivo biraj riječi!
3. Napravi **plan opisivanja**. Nemoj žuriti i u jednoj rečenici opisati sve pojedinosti. Svaku pojedinost pažljivo i opširno opiši!
4. Opis pojedinosti prožmi vlastitim **osjećajima, mislima i asocijacijama**!

**Opis prostora**

Čitajući knjige djeca uživaju u dijelovima prepunim akcije i napetosti, neočekivanih događaja i preokreta, nerijetko žureći kako bi saznali kako će se radnja rasplesti.  Stoga se opisne dionice mnogima čine dosadnima i spremni su ih preskočiti kao nešto manje važno. No, opis lika ili prostora u kojem se lik kreće bitni su radi dobivanja cjelovite slike o liku i događajima, a nerijetko opisi prate i ocrtavaju raspoloženja likova.
Ako pažljivo pročitaš neki opis, vidjet ćeš da pisac pažljivo bira riječi i izraze kojima oslikava lik ili prostor. Često se služi i različitim stilskim izražajnim sredstvima (epitetima, usporedbama, personifikacijama, metaforama).

**Pazi!**Pažljivo prouči opise prostora izdvojene iz književnih djela (u čitanci ili na internetu).

Imaš *Mali rječnik opisivanja*  koji će ti pomoći u vlastitim pokušajima opisa.

Mali rječnik opisa vanjskog prostora

|  |  |  |  |
| --- | --- | --- | --- |
| IMENICE | GLAGOLI | GL. PRIDJEVI | EPITETI |
| šumališćetravavlatilivadazemljastablakrošnjegranegrmljezrakpotokvodakapikukuruzžitovrtpovrćevoćesuncezrakeoblaci | bitiimatiprostirati serastiroditipojaviti seomeđivatiopasivatizaklanjatizavijatiprotezati sešuštatisjatiblještatizelenjeti seuzgajati | pokrivenprostranispunjenizrađenobasjanuređenpodrezanzapuštenrazgranatposađen | svježblistavsrebrnkastzlatanbistarmirisanuzakogroman |